ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
سبھی بڑی ریاستوں میں گیہوں کی فصل معمول کے مطابق
کرنال میں واقع آئی سی اے آر انسٹی ٹیوٹ میں منعقدہ ایک حالیہ میٹنگ میں ڈی اے اینڈ ایف ڈبلیو مانیٹرنگ کمیٹی نے گندم کی فصل کے امکانات کا جائزہ لیا
گندم کی فصل کی صورتحال پر نظر رکھنے کے لیے محکمہ زراعت اور کسانوں کی بہبود کی طرف سے تشکیل دی گئی کمیٹی کی ایک میٹنگ حال ہی میں آئی سی اے آر-انڈین انسٹی ٹیوٹ آف وہیٹ اینڈ بارلی ریسرچ، کرنال میں منعقد ہوئی۔آئی ایم ڈی،آئی سی اےآر، ریاستی زرعی یونیورسٹیوں ، گندم اُگانے والی بڑی ریاستوں کے ماہرین اور ریاستی حکومت کےاعلیٰ عہدیداروں نےڈی اےاینڈ ایف ڈبلیو کے عہدیداروں کے ساتھ میٹنگ میں شرکت کی۔ پنجاب،ہریانہ، اترپردیش، راجستھان اور مدھیہ پردیش کی ریاستوں کی طرف سے گندم کی فصل کی صورتحال پیش کی گئی اور اس پر تفصیل سے تبادلہ خیال کیا گیا۔ یہ وہ ریاستیں ہیں، جن میں گندم کی کاشتکاری والے کل رقبے کا 85 فیصد سے زیادہ حصہ ہے۔
کمیٹی نے اندازہ لگایا کہ آج تک تمام بڑی گندم اُگانے والی ریاستوں میں گندم کی فصل کی صورتحال معمول کے مطابق ہے۔آئی سی اےآر اورایس اے یو کی بھرپور کوششوں کی وجہ سےبڑی تعداد میں ٹرمینل گرمی کے دباؤ کو برداشت کرنے والی اقسام تیار کی گئی ہیں اوراب ان کی کاشت 50 فیصد سے زیادہ کے تخمینہ والے رقبے میں ہو رہی ہے۔خاص طور پر شمال مغربی میدانی علاقے میں۔ نیز، ہریانہ اور پنجاب میں تقریباً 75فیصد رقبہ ابتدائی اور بروقت بوائی کے حالات میں ہے اور اس لیےجلد بوائی والے فصل کا رقبہ مارچ کے مہینے میں گرمی کے حالات سے متاثر نہیں ہوگا۔
آئی سی اے آر-سی آر آئی ڈی اے، حیدرآباد میں واقع آل انڈیا کوآرڈینیٹڈ ریسرچ پروجیکٹ آن ایگرو میٹرولوجی کے تعاون سے آئی ایم ڈی ڈسٹرکٹ ایگرو میٹرولوجیکل یونٹس  جو کہ کے وی کے کا حصہ ہیں، کے نیٹ ورک کے ذریعے ملک بھر میں ہفتہ میں دو بار منگل اور جمعرات کو ایگرو ایڈوائزری جاری کر رہا ہے۔آئی سی ا ے آر-انڈین انسٹی ٹیوٹ آف وہیٹ اینڈ بارلی ریسرچ،کرنال اُن کسانوں کو فصل سے متعلق ضروری مشورے فراہم کرتا ہے جو موبائل ایپس کے ذریعے یا ریاستی زراعت کے محکموں کے توسط سے کے وی کے سے وابستہ ہیں۔
زراعت اور کسانوں کی بہبود کی وزارت میں،فصل کی صورتحال پرنظر رکھنے کے لیے ہر ہفتے کراپ ویدر واچ گروپ کی میٹنگیں منعقد کی جاتی ہیں،جن میں مرکزی اور ریاستی حکومتوں کے متعلقہ محکموں اور وزارتوں کو شامل کیا جاتا ہے۔
یہ بھی فیصلہ کیا گیا کہ مرکزی اور ریاستی حکومتوں کی تمام توسیعی ایجنسیاں آئی سی اے آر؍ایس اے یو کے ساتھ کسانوں کے کھیتوں کا باقاعدگی سے دورہ کریں اور کسانوں کو بروقت مشورے فراہم کریں، جہاں کہیں بھی گرمی کے دباؤ کی صورتحال ہو۔
الیکٹرانکس اور اطلاعات تکنالوجی کی وزارت
'ڈیجیٹل سنسد' ڈیجیٹل حکمرانی کے وزیر اعظم کے وژن کو آگے بڑھائے گی: ڈیجیٹل ناگرک
ڈیجیٹل انڈیا ہماری نئی پارلیمنٹ کو ڈیجیٹل سنسد کے ساتھ چلائے گا- یہ ایک ہائی ٹیک پلیٹ فارم ہے جو اراکین پارلیمنٹ، پارلیمنٹ، شہریوں اور حکومت کو بااختیار اور مربوط بنائے گا: راجیو چندر شیکھر
بھارت ڈیجیٹل جمہوریت کی ایک روشن مثال بنے گا: راجیو چندر شیکھر
نئی دہلی، 30 مارچ 2022:
سینٹرل وسٹا پروجیکٹ بھارت کی پارلیمنٹ کے لیے نئی سہولیات اور بھارت سرکار کی تمام وزارتوں کے لیے ایک موثر اور پائیدار مرکزی سیکرٹریٹ کی تعمیر کے ذریعے حکم رانی کے بنیادی ڈھانچے کو مستحکم کرنے کے لیے تیار ہے۔ نئے ایوان پارلیمان کو فطری طور پر جدید ترین ٹیکنالوجیوں سے لیس ہونا چاہیے تاکہ اس کے تمام اراکین اور اسٹیک ہولڈرز کو مکمل طور پر نیا تجربہ فراہم کیا جاسکے۔
بھارت کے وزیر اعظم نئی پارلیمنٹ کو آتم نربھر بھارت کی تعمیر کے مشاہد کے طور پر تصور کرتے ہیں جہاں اکیسویں صدی کے بھارت کے عزائم کو پورا کیا جائے گا۔ یہ تصور کیا گیا ہے کہ نئی پارلیمنٹ 2022 میں آزادی کی 75 ویں سالگرہ میں 'نئے بھارت' کی ضروریات اور امنگوں کے مطابق ہوگی۔
نئے بنیادی ڈھانچے کو جدید ترین ٹیکنالوجیوں سے ہم آہنگ کرنے کے لیے اور ارکان پارلیمان اور اسٹیک ہولڈروں کو اپنے فرائض کو موثر طریقے سے انجام دینے کے قابل بنانے کے لیے وزارت الیکٹرانکس اور آئی ٹی ڈیجیٹل سنسد تیار کر رہی ہے جو شہریوں، اراکین پارلیمنٹ اور دیگر تمام اسٹیک ہولڈروں کو یکجا کرنے کا پلیٹ فارم ہوگا۔
ڈیجیٹل سنسد کے وسیع فریم ورک پر تبادلہ خیال اور مشاورت کے لیے پارلیمنٹ کے دونوں ایوانوں کے اراکین پارلیمنٹ کے ایک گروپ کے لیے آج ایک پریزینٹیشن کا انعقاد کیا گیا تھا۔
ارکان پارلیمان کے سامنے ڈیجیٹل سنسد کے تصور، اہم خصوصیات اور خوبیوں کو متعارف کرواتے ہوئے الیکٹرانکس اور آئی ٹی، ہنر مندی کی ترقی اور صنعت کاری کے وزیر مملکت جناب راجیو چندر شیکھر نے اس پلیٹ فارم کو "آگے بڑھنے والا" قرار دیا جو وزیر اعظم نریندر مودی کے حکومت کی ڈیجیٹلائزیشن اور شہریوں کے ساتھ رابطے کو فروغ دینے کے وژن سے ہم آہنگ ہے۔ یہ ایک 'ون اسٹاپ، سیم لیس، پیپر لیس اور ایک جدید پلیٹ فارم ہے جو وقت کے ساتھ ساتھ ترقی، جدید کاری اور جدت طرازی جاری رکھے گا۔
پہلا ورژن 140 دنوں میں جاری کیا جائے گا جس کے بعد ورژن 2 بارہ ماہ اور ورژن 3، اس کے بعد آئیں گے۔
الیکٹرانکس اور انفارمیشن ٹیکنالوجی کی وزارت کے تحت نیشنل انفارمیٹک سینٹر  3 سال کے اندر ایپ کے 3 ورژن تیار کرے گا جس میں بھارتی پارلیمنٹ کے پورے کام کاج کا احاطہ کیا جائے گا۔
بھارت حکم رانی کی کارکردگی بہتر بنانے کے لیے شہریوں کی زندگیوں کو تبدیل کرنے کی خاطر ٹیکنالوجی کے استعمال میں ایک نمایاں قوم بن گیا ہے۔ یہ ڈیجیٹل ادایگیوں، ڈیجیٹل شناخت، ٹیکنالوجی سے چلنے والی کوویڈ ویکسینیشن مہم، فنٹیک اور انٹرنیٹ تک رسائی فراہم کرنے میں دنیا کی قیادت کر رہا ہے۔ پہلے ہی بھارت اپنی مضبوط جمہوری اقدار اور واضح پارلیمانی طریقہ کار اور طور طریقوں کے لیے جانا جاتا ہے۔ راجیو چندر شیکھر نے کہا کہ جلد ہی بھارت اپنی ڈیجیٹل جمہوریت کے لیے جانا جائے گا۔ انھوں نے مزید کہا کہ آنے والے برسوں میں ٹیکنالوجی ہماری جمہوریت کو ڈرامائی طور پر بہتر بنا دے گی اور اے آئی، اینالیٹکس، بلاک چین وغیرہ جیسے ابھرتے ہوئے آلات کا بھرپور استعمال ہوگا۔
جناب. ششی تھرور، جناب جینت سنہا، جناب ونے سہسرابدھے، جناب امر پٹنائک، جناب بینوئے وسوم، محترمہ پرینکا چترویدی، محترمہ وندنا چوہان نے بھی آج اس پریزینٹیشن میں شرکت کی۔
وزارت خزانہ
منرل اینڈ میٹل ٹریڈنگ کارپوریشن لمیٹیڈ، نیشنل منرل ڈیولپمنٹ کارپوریشن ، ایم ای سی او این اور بھارت ہیوی الیکٹریکلز لمیٹیڈ اور ریاست اڈیشہ میں دوسرکاری کمپنیوں ،نیلانچل اسپات نگم لمیٹیڈ سے سرمایہ نکاسی کو اصولی طور پر کابینہ کی منظوری
نئی دہلی، 8جنوری 2020/وزیراعظم جناب نریندر مودی کی صدارت میں منعقدہ اقتصادی امور سے متعلق کابینہ کمیٹی نے منرل اینڈ میٹل ٹریڈنگ کارپوریشن لمیٹیڈ  ، نیشنل منرل ڈیولپمنٹ کارپوریشن   ایم ای سی او این  اور بھارت ہیوی الیکٹریکلز لمیٹیڈ   اور ریاست اڈیشہ کے سرکاری دائرہ کار کی اکائیوں میں جن کے نام انڈیسٹریل پروموشن اینڈ انوسیٹمنٹ کارپوریشن آف اوڈیشہ لمیٹیڈ   اور اوڈیشہ مائننگ کارپوریشن لمیٹیڈ   جن کا تعلق نیلانچل اسپاٹ لمٹیڈ  سے سرمایہ حصص کی اہم سرمایہ نکاسی کو اصولی طور پر اپنی منظوری دے دی ہے۔ سرمایہ نکاسی کے لئے دو مرحلے کے نیلامی کے ذریعہ اہم خریداروں کی شناخت کی جائے گی۔ نیلانچل اسپاٹ لمٹیڈ  ایک جوائنٹ ونچر کمپنی ہے جس میں مرکزی سرکاری دائرہ کار کی اکائی  جن کے نام ایم ایم ٹی سی ، این ایم ڈی سی، بی ایچ ای ایل اور ایم ای سی او ایل اور کو حکومت ریاست اوڈیشہ کے دو سرکاری دائرہ کار کے ادارے آئی پی آئی سی ایل اور او ایم سی کے شراکت دار شامل ہیں۔
این آئی این ایل کہ وہ مجوزہ سرمایہ نکاسی کے ذریعہ حاصل ہونے والے سرمایہ کو حکومت کے شعبہ جاتی شعبے/ترقیاتی پروگراموں کی سرمایہ کاری کے لئے استعمال کیا جائے گا۔ اس سے عوام کو فائدہ پہنچے گا۔یہ بھی توقع کی جاتی ہے کہ کامیاب خریدار کمپنی کی نمو کے لئے نئی انتظامی /ٹکنالوجی /سرمایہ کاری لائیں گے اور اس کمپنی کے کاروبار کو فروغ دینے کے لئے نئے طریقہ کار بھی استعمال لائے جاسکتےہیں۔ اس سے روزگار کے زیادہ سے زیادہ نئے مواقع پیدا ہوں گے۔
۔۔۔۔۔۔۔۔۔۔۔
م ن۔ ش س ۔ ج۔
U- 101
(Visitor Counter : 57
وزارت دفاع
ان سی سی کا 70واں یوم تاسیس منایا گیا
نئی دہلی، 25 نومبر، دنیا کی سب سے بڑی نوجوانوں کی وردی پوش تنظٰیم نیشنل کیڈٹ کور  آج اپنا 70واں یوم تاسیس منارہا ہے۔ این سی سی کے ڈائرکٹر جنرل لیفٹننٹ جنرل پی پی ملہوترہ نے پوری این سی سی برادری کی طرف سے گل دائرہ نذر کیا۔
یوم تاسیس ہندوستان میں بھر میں منایا جارہا ہے اور اس سلسلے میں کیڈٹس مارچ میں حصہ لے رہے ہیں، ثقافتی سرگرمیوں اور سماجی ترقیاتی پروگراموں میں شرکت کررہے ہیں۔
رواں سال کے دوران این سی سی کیڈٹس نے کیرالہ سیلاب کے دوران راحت اور بچاؤ کاری آپریشنوں میں اپنا زبردست تعاون دیا تھا۔ انہی کیڈٹس نے سووچھ بھارت ابھیان، سوستھ بھارت یاترا سائیکل تھن میں بھی بڑھ چڑھ کر حصہ لیا تھا اور مختلف النوع سرکاری اقدامات مثلاً ڈیجیٹل خواندگی، یوگ، خون کا عطیہ دینے کے کیمپوں اور ٹیکہ کاری کے پروگراموں کے تئیں بیداری پھیلانے میں کلیدی کردار ادا کیا تھا۔
این سی سی کے تحت کثیر پہلوئی سرگرمیاں اور مختلف النوع نصابی سرگرمیاں نوجوانوں کو اپنی شخصیت کو جلا بخشنے کا منفرد موقع فراہم کرتی ہیں۔ متعدد کیڈٹس نے کھیل کود اور مخاطری شعبوں میں اپنے کارناموں سے قابل ذکر کامیابیاں حاصل کی ہیں اور ملک اور اپنی تنظیم کا نام روشن کیا ہے۔ ان کیڈٹس نے ان شعبوں میں متعدد اعزازات بھی حاصل کئے ہیں۔
این سی سی آج کے نوجوانوں کو کل کے ذمہ دار شہری بنانے کے لیے لگاتار کوششیں کرتی آئی ہے۔
ریلوے کی وزارت
ہندوستان میں مال برداری کی راہداریوں کی صورتحال
وزارت ریلویز نے دومخصوص مال برادری کی راہداریوں  کی تعمیر شروع کی ہے۔ ان میں لدھیانہ سے سونا گڑھ  کے لیے مشرقی مخصوص مال برداری کی راہداری  اور جواہر لال نہرو پورٹ ٹرمینل  سے دادری  کی مغربی مخصوص مال برداری کی راہداری  شامل ہیں۔ ابھی تک ، ڈی ایف سی کی منظور شدہ مجموعی 2843 کلو میٹر کی لمبائی میں سے 1110 کلو میٹر کی تعمیر پوری کی جاچکی ہے۔
سن 2014 کے بعد سے کام کی رفتار میں نمایاں طور پر اضافہ ہوا ہے۔ یکم مارچ 2014 کو اور یکم مارچ 2021 کو ڈی ایف سی کی صورتحال اور پیشرفت درج ذیل ہے‘
|
|
نمبرشمار
|
|
تفصیلات
|
|
کامیابی
|
|
یکم مارچ 2014 تک
|
|
یکم مارچ 2021 تک
|
|
1
|
|
کیپیٹل اخراجات 
|
|
10,357
|
|
74,788
|
|
2
|
|
تکمیل 
|
|
0
|
|
1110
یہ مخصوص کوریڈورس وسیع پیمانے پر نقل وحمل کی کارروائی فراہم کریں گے اور ان کی مال برداری کی صلاحیت میں بھی ، مال برداری کی ٹرینوں، ڈبل اسٹیک کنٹینر ٹرینوں کے چلنے اور ہیوی ہال ٹرینوں کے چلنے سے تیز تر نقل وحمل سے اضافہ ہوگا۔ اس کے باعث مال برداری کی نقل وحمل کی اکائی جاتی نمایاں طور پر کم ہوگی نیز لاجسٹک کی لاگت میں بھی بچت ہوگی۔ یہ ڈی ایف سی کے متصل علاقوں میں قائم صنعتوں / لاجسٹک کے پلیئرس کے لیے سپلائی چین میں بھی بہتری لائے گا جس کی وجہ سے ایگزم ٹریفک میں بھی اضافہ ہوگا۔
ڈی ایف سی کے مذکورہ فوائد سے صنعتی کوریڈورس/ ٹاؤن شپس کو قابل رسائی بناکر خطے میں صنعتی سرگرمیوں کو فروغ ملے گا جو کہ ڈی ایف سی روڈ کے ساتھ ساتھ نافذ رہے گا۔ مشرقی اور مغربی ڈی ایف سی دونوں کے ساتھ ،نئے مال برداری کے ٹرمینلوں، کثیر ماڈل کے لاجسٹک پارک اور اندرون ملک کنٹینر ڈپو کی فروغ نفاذ کے مختلف مراحل میں ہیں۔
مذکورہ اقدامات توقع ہے کہ پروجیکٹ کے متعلق شعبوں میں براہ راست اور بالواسطہ دونوں طرح سے روزگار وضع کریں گے۔
یہ معلومات ریلویز، مواصلات اور الیکٹرانکس نیز معلوماتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں فراہم کیں۔
امور داخلہ کی وزارت
نیشنل کرائم ریکارڈس بیورو کے دوسرے سی سی ٹی این ایس ہیکتھن اور سائبر چنوتیاں 21-2020 کا افتتاح کیا گیا ۔
موبائل ایپ : ‘‘نزدیک ترین پولیس اسٹیشن کا پتہ لگائیے ’’جاری کیا گیا ۔
آج نئی دہلی میں نیشنل کرائم رکارڈ بیورو  کے دوسرے سی سی ٹی این ایس ہیکتھن اور سائبر چنوتیاں 21-2020 کی افتتاحی تقریب منعقد کی گئی ۔
مرکزی داخلہ سکریٹری نے اس تقریب کی صدارت کی ۔ دوسرے سی سی ٹی این ایس ہیکتھن اور سائبر چنوتیاں 21-2020 کا مقصد تجزیہ میں اضافہ کرنا اور پولیس اہلکاروں کی سوجھ بوجھ اور فہم و فراست کو مستحکم کرنا ہے۔ یہ ہیکتھن ، مارچ 2020 میںاختتام پذیر ہوئے ہیکتھن اور سائبر چنوتیوں کے تسلسل میں منعقد ہو رہا ہے۔ اس تقریب میں شرکت کے لئے پولیس عہدیداروں، خاص طور پر عوام کے براہ راست رابطے میں آنے والے اہلکاروں ، ماہرین تعلیم ، صنعت طلباء اور دیگر متعلقہ افراد کو مدعو کیا گیا ہے۔ تاکہ موجودہ آئی ٹی ایپلی کیشنز کو بہتر کرنے کے ساتھ ساتھ نئی آئی ٹی ایپلی کیشنز کی نشاندہی میں مدد مل سکے اور سی سی ٹی این ایس نظام کو بہتر بنایا جا سکے ۔
اس تقریب میں موبائل ایپ ‘‘ نزدیک ترین پولیس اسٹیشن کا پتہ لگائیے’’ کا اجرا بھی کیا گیا ۔ اس ایپ کی بدولت شہر میں ایک جگہ سے دوسری جگہ سفر کرنے والی خواتین، بین ریاستی مسافروں، گھریلو اور غیر ملکی سیاحوں وغیرہ سمیت مختلف استعمال کرنے افراد کو خاص طور پر کسی بھی قسم کے ہنگامی حالات میں بہت مدد ملے گی۔ اس ایپ میں 112 نمبر ڈائل کرنے کی سہولت ہے۔ اس ایپ کو ماسٹر پولیس پورٹل ، باالفاظ دیگر امور داخلہ کی وزارت  کی digitalpolice.gov.in سے ڈاؤن لوڈ کیا جا سکتا ہے۔
اس ایپ کی بدولت این سی آر بی کے ذریعہ فراہم کی جانے والی دیگر سینٹرل سٹیزن سروسز  میں اضافہ ہوگا۔ جیسے کہ گمشدہ افراد کی تلاش ، موٹر گاڑیوں کی این او سی تیار کرنا، اشتہاری مجرموں کے بارے میں معلومات، اور اسٹیٹ سٹیزن پولیس پورٹل کے ذریعہ فراہم کی جانے والی مختلف قسم کی دیگر خدمات وغیرہ ۔
عام شہریوں کی پولیس تک رسائی کو بہتر بنانے کی جانب یہ ایک اور قدم ہے۔
اس افتتاحی تقریب میں این سی آر بی کے ڈائریکٹر اور وزارت داخلہ اور این سی آر بی کے سینئر عہدیداروں کے ساتھ ساتھ ریاستوں اور مرکز کے زیر انتظام علاقوں کے سرکردہ پولیس عہدیداروں اور مختلف دیگر شرکا نے بھی آن لائن پلیٹ فارم کے ذریعہ شرکت کی ۔
ش ح۔ع م۔ ر ب
U. NO. 6527
(Visitor Counter : 98
ارضیاتی سائنس کی وزارت
جنوب مغربی مانسون شمالی رُخ پر باڑمیر، بھیلواڑہ، دھول پور، علی گڑھ، میرٹھ، امبالہ اور امرتسر سے گزر رہا ہے
نئی دہلی 28 جون 2021: ہندوستانی محکمہ موسمیات کے موسم کی پیش گوئی کرنے والے قومی مرکز کے مطابق:

ہندوستان کے معیاری وقت کے مطابق صبح 08:30 بجے کی صورتحال کی بنیاد پر
آل انڈیا موسمی حوالہ 
- جنوب مغربی مانسون شمالی رُخ پر 26 ڈگری شمالی عرض البلد/ 70 ڈگری مشرقی طول البلد میں باڑمیر، بھلواڑہ، دھول پور، علی گڑھ، میرٹھ، امبالہ اور امرتسر سے گزر رہا ہے۔
- موسمیاتی حالات ، بڑے پیمانے پر ماحولیاتی خصوصیات اور متحرک آلے کے ذریعہ ہوا کا رُخ بتاتے ہیں کہ اگلے 7 دنوں میں راجستھان ، مغربی اتر پردیش ، ہریانہ ، چنڈی گڑھ اور دہلی اور پنجاب کے باقی حصوں میں جنوب مغربی مانسون کی مزید پیشرفت کے لئے کوئی موافق صورتحال پیدا ہونے کا امکان نہیں ہے۔
- شمال مغربی مدھیہ پردیش اور اس کے قریبی علاقے، مشرقی راجستھان اور اس سے متصل علاقوں میں سطح سمندر کے حلقے میں ہوا کادباؤ 0.9 کلو میٹرسے زیادہ رہنے کا اندازہ ہے۔
- مشرقی راجستھان اور اس کے قریبی علاقوں سے مغربی آسام تک سطح سمندر کے حلقے میں ہوا کادباؤ 0.9 کلو میٹرسے زیادہ رہنے کا اندازہ ہے۔ 0.9 کلومیٹر اوپر کی گہرائی کا مطلب سمندر کی سطح سے آنے والے طوفان کی گردش ہے۔
- شمالی کرناٹک کے اندرونی علاقوں سے سوراشٹر تک سمندر کی سطح سے آنے والا طوفان 3.1 کلومیٹر سے زیادہ رہنے کا امکان ہے۔
- شمال چھتیس گڑھ اور اس کے گردونواح میں طوفان کا رخ اب شمال مشرق مدھیہ پردیش اور اس کے اطراف میں سطح سمندر سے 1.5 کلومیٹر اوپر واقع ہے۔
- ساحلی آندھرا پردیش اور اس کے گردونواح میں طوفان کی گردش بالائی علاقوں میں ہےاور اب یہ تلنگانہ اور اس کے مضافاتی علاقوں کے درمیان 1.5 اور 5.8 کلومیٹر سطح سمندر سے بلندی پر ہے۔ جس کا مغرب کی طرف جھکاؤہے۔
- بحیرہ عمان کے جنوب سے مغربی وسطی بحیرہ عرب کے سطح سمندر پر3.1 کلومیٹر اور 5.8 کلومیٹر کے فاصلے پرگردابی گردش برقرار ہے۔ جس کا مطلب یہ ہے کہ سطح سمندرپریہ حالات بدستور برقرار ہیں۔
- کومورین کے علاقے اور اس سے متصل استوائی علاقے بحر ہند میں جس کی سطح 5.8 کلومیٹر اور 7.6 کلومیٹر کے فاصلے پر گردابی گردش بدستور برقرار ہے۔
- ویسٹرن ڈسٹربینس کے طور پر جنوبی افغانستان اور اس کے گرد و نواح میں گردابی گردش اب شمالی پاکستان اور اس کے قریبی علاقوں میں سطح سمندر سے 5 اعشاریہ 8 کلومیٹر سےز ائدکے فاصلے پر برقرار ہے۔
- شمال مغربی راجستھان اورملحقہ پاکستان میں سمندری طوفان کی گردش اونچائی اور کم پانی کی اوسط سطح سمندرپر 2.1 کلومیٹر تک کی طوفانی گردش کا اندازہ ہے۔
- جنوبی گجرات کے خطے اور ساحل سمندر میں سمندری طوفان کی گردش اونچائی اور کم پانی کی اوسط 2.1 کلومیٹر اور 5.8 کلومیٹر تک ہے۔
- شمال مغربی اترپردیش سے لے کر شمال مغربی خلیج بنگال تک سمندری طوفان کی گردش سطح سمندر سے اونچائی اور کم پانی کی اوسط پر ہے۔
مزید تفصیلات کے لئے برائے مہربانی www.imd.gov.in ملاحظہ کریں یا رابطہ کریں: +911124631913 ، 24643965 ، 24629798 
برائے مہربانی مقام رُخی پیش گوئی اور انتباہ کے لئے موسم ایپ کو ڈاؤن لوڈ کریں، ایگرومیٹ ایڈوائزری کیلئے میگھ دوت ایپ اور بجلی گرنے کی وارننگ کیلئے دامنی ایپ ڈاؤن لوڈ کریں اور ضلع وار وارننگ کیلئے ریاستی ایم سی / آر ایم سی ویب سائٹوں سے رجوع کریں۔
سٹرک ٹرانسپورٹ اور شاہراہوں کی وزارت
ایکسپریس ویز کی صورتحال
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں بتایا کہ ملک میں بھارت مالا پری یوجنا مرحلہ Iسےقبل اوربھارت مالا پری یوجنا مرحلہ I کے دوران اور 2014 سے اب تک تعمیر ہونے والے نیشنل ایکسپریس ویز کی لمبائی کی تفصیل درج ذیل ہے:
|
|
ریاست
|
|
نیشنل ایکسپریس ویز کی لمبائی 
|
|
تعمیر شدہ لمبائی
|
|
آندھراپردیش
|
|
85
|
|
-
|
|
دہلی
|
|
37
|
|
12
|
|
گجرات
|
|
625.32
|
|
97
|
|
ہریانہ
|
|
339.16
|
|
122
|
|
مرکز کے زیرانتظام خطہ جموں و کشمیر
|
|
88.49
|
|
-
|
|
کرناٹک
|
|
71
|
|
-
|
|
مدھیہ پردیش
|
|
244.5
|
|
179
|
|
مہاراشٹر
|
|
171.11
|
|
-
|
|
پنجاب
|
|
422.3
|
|
-
|
|
راجستھان
|
|
373.63
|
|
182
|
|
تمل ناڈو
|
|
106
|
|
-
|
|
اترپردیش
|
|
273.6
|
|
166
چند مزید نیشنل ایکسپریس ویز تصور تیار کئے جانے کے مرحلے میں جس کے لئے قابل عمل ہونے سے متعلق / مفصل پروجیکٹ رپورٹ  تیار کرنے کا کام شروع کیا جاچکا ہے۔
نیشنل ایکسپریس ویز کے پروجیکٹ الائنمنٹ کو حتمی شکل دیئے جانے ، لاگت میں حصہ داری وغیرہ کے لئے ریاستی حکومتوں سمیت تمام متعلقین سے مشورہ کرنے کے بعد شروع کئے گئے ہیں۔
وزیراعظم کا دفتر
وزیراعظم نے با با یوگیندر جی کے انتقال پر تعزیت کا اظہار کیا
وزیراعظم جناب نریندر مودی نے پدم شری ‘سنسکار بھارتی’ کے بانی بابا یوگیندر جی کے انتقال پر تعزیت ظاہر کی ہے۔ وزیراعظم نے ان کی موت کو ‘آرٹ کی دنیا کے لئے نا قابل تلافی نقصان’ قرار دیا ہے۔
وزیراعظم نے ٹوئیٹ کیا ہے:
‘‘ملک کی خدمت کے لئے وقف پدم شری بابا یو گیندر جی کے انتقال سے انتہائی دکھ ہوا ہے۔ ان کا جانا پوری آرٹ کی دنیا کے لئے ایک نا قابل تلافی نقصان ہے۔ ایشور انہیں اپنے چرنوں میں جگہ دے۔ اوم شانتی!’’
ریلوے کی وزارت
ہندوستانی ریلوے اگلے 20 سالوں تک سالانہ 80,000 پہیوں کی صلاحیت کے ساتھ ڈھلائی والے پہیوں کے پلانٹ کے بنانے کی سہولت قائم کرے گی
ملک میں ڈھلائی والے پہیوں کے لیے مینوفیکچرنگ پلانٹ لگانے کے لیے ٹینڈر جاری کیا گیا
قیمت کی بولی آج کھولی گئی، ایل 1 ایم / ایس راما کرشنا فور جنگس لمیٹڈ کولکاتہ کی طرف سے ہے، ایل 2 ایم ایس بھارت فورج، پونے کی طرف سے ہے، ایل 3 ایس اے آئی ایل کی طرف سے ہے
ای-پلیٹ فارم پر بولی لگانے کا انتہائی مسابقتی، منصفانہ اور شفاف طریقہ کار اختیار کیا گیا ہے
نیا پلانٹ لگنے کے بعد، لوکوموٹیوز اور کوچنگ اسٹاک کے لیے ڈھلائی والے پہیوں کی مکمل ضرورت گھریلو ذرائع سے پوری کی جائے گی
درآمدی متبادل کے لیے میک ان انڈیا انیشیٹو کی سمت میں ایک اہم پہل
رولنگ اسٹاک کے لیے ڈھلائی والے پہیوں کی ضرورت کو پورا کرنے کے لیے، ہندوستانی ریلوے نے ملک میں ایک مینوفیکچرنگ پلانٹ کے قیام کے لیے ایک ٹینڈر جاری کیا تھا جس میں اگلے 20 سالوں کے لیے سالانہ 80,000 پہیوں کے کھیپ کی یقین دہانی کرائی گئی تھی تاکہ اس ضرورت کو گھریلو ذرائع سے پورا کیا جاسکے۔ یہ درآمدی متبادل کے لیے میک ان انڈیا انیشیٹو کی سمت میں ایک اہم پہل ہے۔
بولی لگانے کا عمل انتہائی شفاف اور مسابقتی تھا۔ ٹینڈر 24 جنوری 23 کو کھولا گیا۔ مندرجہ ذیل فرموں سے تین بولیاں ایم/ ایس اسٹیل اتھارٹی آف انڈیا لمیٹڈ، ایم/ ایس بھارت فورج، پونے، ایم/ ایس رام کرشنا فورجنگس، کولکتہ سے موصول ہوئی ہیں۔ قیمت کی بولی 14مارچ2023 کو کھولی گئی۔ ایل 1 ایم/ ایس راما کرشنا فورجنگس لمیٹڈ کولکتہ سے ہے۔ ایل 2 ایم/ ایس بھارت فورج، پونے سے ہے، ایل 3 ایس اے ایل سے ہے۔
|
|
نمبر شمار
|
|
فرم
|
|
روپیہ فی ٹن
|
|
1
|
|
ایم/ ایس راما کرشنا فورجنگس لمیٹڈ کولکتہ
|
|
1,88,100
|
|
2
|
|
ایم/ ایس بھارت فورج، پونے
|
|
2,75,000
|
|
3
|
|
ایم/ ایس اسٹیل اتھارٹی آف انڈیا لمیٹڈ
|
|
2,89,500
کامیاب بولی دہندہ نوازے جانے کی تاریخ سے 36 ماہ کے اندر مینوفیکچرنگ سہولت قائم کرے گا اور مختلف اقسام کے پہیوں کو 80,000 سالانہ کے حساب سے فراہم کرے گا ۔ سیکھنے کے منحنی خطوط اور حجم کی معیشتوں پر غور کرنے کے لیے، لاگو قیمت میں 3 سال تک ہر سال 2فیصد کی کمی کی جائے گی اور چوتھے سال کے بعد قابل اطلاق قیمت درج قیمت کا 94فیصد ہوگی جو کہ 20 سال کی بیلنس مدت کے لیے درست ہے۔ پہلے سے طے شدہ قیمت کے تغیر کی شق سہ ماہی بنیادوں پر قیمت پر لاگو ہوتی ہے۔
فی الحال، ایس اےآئی ایل 1,87,000 روپے فی ٹن کی اوسط شرح سے سپلائی کر رہا ہے۔ موجودہ گھریلو صلاحیت ہےایس اے آئی ایل - 40,000 پہیے، آر آئی این ایل - 80,000 پہیے  - کل- 1,20,000۔
ہندوستانی ریلوے 1960 کی دہائی سے لوکوموٹیوز اور کوچنگ اسٹاک  کے لیے درکار مختلف قسم کے ڈھلائی والے پہیے برطانیہ، جمہوریہ چیک، برازیل، رومانیہ، جاپان، چین، یوکرین اور روس سے درآمد کر رہی ہے۔ اس سال  میں تقریباً 520 کروڑ روپے کے 80,000 پہیے چین اور روس سے درآمد کیے جاتے ہیں، باقی 40,000 ایس اے آئی ایل سے حاصل کیے جاتے ہیں۔ اس وقت روس یوکرین بحران کی وجہ سے پہیوں کی درآمد کی تمام ضروریات چین سے پوری کی جا رہی ہیں۔ زیادہ سے زیادہ تیز رفتار ٹرینوں کی شمولیت کی وجہ سے پہیوں کی ضرورت 2026 اور اس کے آگے 2 لاکھ تک بڑھنے کا امکان ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 2812
(Visitor Counter : 44
پیٹرولیم اور قدرتی گیس کی وزارت
بادجن گیس رساؤ اور آگ لگنے کا واقعہ- پیٹرولیم اور قدرتی گیس کی وزارت اور امریکہ کے محکمہ توانائی کے درمیان تبادلہ خیال
نئی دہلی،13 جون، 2020 پیٹرولیم اور قدرتی گیس کی وزارت کے سینئر اہلکاروں نے تیل اور او این جی سی کے سی ایم ڈیز، بحران پر قابوپانے والی ٹیم اور دیگر ماہرین کے ساتھ 12 جون 2020 کو امریکہ کے محکمہ توانائی  کے سینئر افسران اور تیل اور گیس کے بحران پر قابو پانے والے امریکی ماہرین کے ساتھ تبادلہ خیال کیا۔ یہ تبادلہ خیال بادجن میں آئل انڈیا لمیٹڈ کے گیس کے گنوئیں میں گیس کے رساؤ اور آگ پر قابو پانے کے سلسلے میں تھا۔سنگاپور کے بیرونی ماہرین نے بھی میٹنگ میں شرکت کی۔
امریکہ کی طرف سے اس کے یہاں گیس کے رساؤ کے اسی طرح سے واقعات سے نمٹنے میں اپنے تجربات سے آگاہ کیا گیا۔ بھارت کی طرف سے بادجن میں آگ پر قابو پانے اور کنوئیں کے رساؤ کو بند کرنے کے سلسلے میں کی جانے والی تیاریوں کے تعلق سے تمام کوششوں کی تفصیلات پیش کی گئی۔ کنوئیں کو بند کرنے کے سلسلے میں آگ کو پھیلنے سے روکنے، پانی کے بندوبست کے نظام ، ملبے کو ہٹانے اور جدید ٹیکنالوجیوں کا استعمال بھی شامل ہے، جن میں ڈرونس اور جدید تکنیکوں کو کام میں لایا گیا ہے۔امریکہ کے محکمہ توانائی اور ماہرین نے ان اقدامات کی موٹے طور توثیق کی ہے جو او آئی ایل اور او این جی سی کے ماہرین نے اب تک ا ٹھائے ہیں۔ او ا ٓئی ایل اور او این جی سی کے ماہرین نے آگ پر قابو پانے اور کنوئیں کے رساؤ کو روکنے کے سلسلے میں جو منصوبہ بنائے ہیں ان کی بھی امریکہ کے محکمہ توانائی اور ماہرین نے توثیق کی ہے۔ طرفین نے آنے والے دنوں میں اس سلسلے میں مزید تبادلہ خیال کرنے کا فیصلہ کیا ہے اور کنوئیں کے رساؤ کو روکنے کے سلسلے میں پیش رفت کا جائزہ لینے کا فیصلہ کیا ہے۔ یہ تبادلہ خیال بھارت اور امریکہ کی اسٹرٹیجک توانائی شراکت داری کا ایک حصہ ہے۔
وزیراعظم کا دفتر
وزیراعظم نے سال 2023 کے بین الاقوامی اولمپک کمیٹی کے سیشن کے لئے بھارت کو میزبان کے طور پر منتخب کئے جانے پر اظہار مسرت کیا
وزیراعظم جناب نریندر مودی نے سال 2023 کے بین الاقوامی اولمپک کمیٹی کے سیشن کے لئے بھارت کو میزبان کے طور پر منتخب کئے جانے پر مسرت کا اظہار کیا ہے۔
وزیراعظم کے دفتر نے ٹویٹ کیا ؛
’’ یہ جان کر خوشی ہورہی ہے کہ بھارت کو سال 2023 کے بین الاقوامی کمیٹی کے سیشن کی میزبانی کے لئے منتخب کیا گیا ہے۔ مجھے یقین ہے کہ آئی او سی کا یہ اجلاس یادگار ہوگا او عالمی کھیلوں کے لئے مثبت نتائج کا حامل ہوگا۔ PM@narendramodi #StrongerTogether ‘‘
جدید اور قابل تجدید توانائی کی وزارت
‘‘قابل تجدید توانائی اور مسلسل فراہمی’’ میں خواتین پر ویبنار
مرقرین نے قابل تجدید توانائی کے شعبے میں ذیادہ سے ذیادہ خواتین کو شامل کرنے پر زور دیا
نئی اور قابلتجدید توانائی کی وزارت  نے بین الاقوامی شمسی اتحاد  کے اشتراک سے آج ایک ویبنار کا انقعاد کیا، جس کا موضوع تھا ‘‘قابل تجدید توانائی اور مسلسل فراہمی میں خواتین ’’۔ خیر مقدم کی تقریر MNRE کے سکریٹری جناب اندو شیکھر چترویدی نے کی۔ بین الاقوامی شمسی اتحاد کے ڈائرکٹر جنرل ڈاکٹر اجے ماتھر اور اقوام متحدہ میں خواتین کی ملک کی نمائندہ محترمہ سوسن فرگوسن ے کلیدی خطبہ دیا ۔
ویبنار میں دوپینل مباحثےہوئے ۔ پہلے پینل کا موضوع تھا ، ‘‘قابل تجدیدات میں خواتین کی قیادت۔ ایک نئی دنیا کا باب’’ اور اس میں جن لوگوں نے حصہ لیا وہ ہیں : قابل تجدید توانائی کی بین الاقوامی ایجنسی  کی ڈپٹی ڈائرکٹر محترمہ گوری سنگھ، انرجی اینڈ ریسورسیز انسٹی ٹیوٹ کی ڈائرکٹر جنرل ڈاکٹر وبھا رھون، EESLکنورجسیس کی CEOمحترمہ مہوا اچاریہ، کائنٹک گرین کی محترمہ سلاجا فروڈیا موتوانی اور توانائی ماحولیات اور پانی کی کونسل کی CEOڈاکٹر ارونابھا گھوش۔ دوسرے پینل کا موضوع تھا ۔ ‘‘RE میں خواتین مہمکار’’، اختراع اور اقتصادی ترقی کا راستہ’’ اور پینل کے شرکاء تھے : خود روزگار خواتین کی انجمن کیسکریٹری جنرل محترمہ ریما نانا وتی، بیر فوٹ کالج کی محترمہ میگن فیلون، فرنٹیئر مارکیٹس کی CEO اجیتا شاہ، مواصلات اور حکمت عملی، ISAکی ڈائرکٹر محترمہ سسلی مارٹن فیسس، یو این وومن محترمہ سہیلہ خان اور اسکل کونسل فار گرین جوب کے CEOجناب پروین سکسینہ۔
ویبار میں دنیا بھر کے ناظرین نے شرکت کی۔ یہ ایک موقع تھا کہ ذیادہ سے ذیادہ خواتین کو سامنے لائے اور قابل تجدید توانائی کے شعبے میں اپنی اہم عہدوں پر فائز کرنے کے لیے نتیجہ خیز بات چیت کا آغاز کیا جائے نیز انہیں کاروباری مواقع فراہم کیے جائیں۔ یہ ویبنار توانائی کے بارے میں اقوام متحدہ کے اعلی سطح کے مکابلے کے لیے گلوبل تھیم تھیم چمپیئن کے کردار میں ہندستان کی عالمی وکالت کی کوششوں کا بھی ایک حصہ تھا جو ستمبر 2021میں ہونے والا ہے ۔
ویبنار یہاں دیکھیں:
سٹرک ٹرانسپورٹ اور شاہراہوں کی وزارت
جناب نتن گڈکری نے حیدرآباد میں 8000 کروڑ کی مالیت کے 460 کلومیٹر کل لمبائی کے 12 قومی شاہراہ پروجیکٹوں اور 7 سی آر آئی ایف کا افتتاح کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کل حیدرآباد میں مرکزی وزیر جناب جی کشن ریڈی، وزیر مملکت جنرل وی کے سنگھ، جناب ویمولا پرشانت ریڈی، اراکین پارلیمنٹ، اراکین اسمبلی، اراکین قانون ساز کونسل اور دیگر معززین کی پررونق موجودگی میں 8000 کروڑ روپے کی مالیت کے 460 کلومیٹر کل لمبائی کے 12 قومی شاہراہ پروجیکٹس اور 7 سی آر آئی ایف پروجیکٹس کا افتتاح کیا۔
8,000 کروڑ کی سرمایہ کاری کے ساتھ 460 کلومیٹر کی کل لمبائی کے قومی شاہراہ پروجیکٹس تلنگانہ سے مہاراشٹر، کرناٹک اور آندھراپردیش تک بغیر کسی رکاوٹ کے سفر کو آسان اور سہل بناتے ہوئے بین ریاستی رابطے کو فروغ دیں گے۔ شاہراہوں کی تیز رفتار ترقی سے خطے میں تجارت اور کاروبار کو فروغ ملے گا اور نوجوانوں کے لیے روزگار کے پائیدار مواقع پیدا ہوں گے۔
وزیر اعظم جناب نریندر مودی کی قیادت میں جدید ترین اور محفوظ قومی شاہراہوں کے نیٹ ورک سے حیدرآباد اور تلنگانہ کے لوگوں کی سماجی و اقتصادی خوشحالی پر انقلابی اثر پڑے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 73